CELEX: C2005/229/58
Language: sl
Date: 2005-09-17 00:00:00
Title: Zadeva T-256/05: Tožba Fernande Ehrhardt-Avancini proti Evropskemu parlamentu, vložena dne 1. julija 2005

17.9.2005   
            
            
               SL
            
            
               Uradni list Evropske unije
            
            
               C 229/27
            
         Tožba Fernande Ehrhardt-Avancini proti Evropskemu parlamentu, vložena dne 1. julija 2005
   (Zadeva T-256/05)
   (2005/C 229/58)
   Jezik postopka: francoščina
   Fernanda Ehrhardt-Avancini, stanujoča v Luxembourgu, ki jo zastopajo Georges Vandersanden, Laure Levi in Chiara Ronzi, avocats, je dne 1. julija 2005 na Sodišču prve stopnje Evropskih skupnosti vložila tožbo proti Evropskemu parlamentu.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo organa, pristojnega za imenovanja (OPI), s katero je bil zavrnjen predlog za povrnitev 207 ur in 30 minut, ki so ji bile odštete od njenega dopusta in potem od njene plače/pokojnine;
            
         
               2.
            
            
               odobri zamudne obresti;
            
         
               3.
            
            
               toženi stranki naloži plačilo vseh stroškov.
            
         Tožbeni razlogi in bistvene trditve
   V času zadevnih dejstev je bila tožeča stranka uradnik Evropskega parlamenta. Slednji ji je z dopisom z dne 21. julija 2004 sporočil, da je bilo 207 ur in 30 minut odštetih od njenega letnega dopusta zaradi odsotnosti iz razloga bolezni v obdobju med 28. majem in 11. julijem 2004. Ta odločba Parlamenta je bila sprejeta na podlagi izida pregleda tožeče stranke v okviru postopka za pridobitev mnenja neodvisnega zdravnika na podlagi člena 59 Kadrovskih predpisov, ki je ugotovil, da je bila ta slednja sposobna za opravljanje svojih nalog. Tudi kasnejši predlog tožeče stranke za povrnitev odštetih ur je Parlament zavrnil.
   V podporo svoji tožbi tožeča stranka uveljavlja kršitev člena 59 Kadrovskih predpisov kot tudi notranjih predpisov Parlamenta, ker je bilo zdravniško mnenje pridobljeno, ne da bi jo predhodno pregledal osebni zdravnik. Sklicuje se tudi na kršitev obveznosti obrazložitve, pravic obrambe in načela „patere quam ipse legem fecisti“.